title: Komission täytäntöönpanoasetus (EU) 2019/147, annettu 30 päivänä tammikuuta 2019, Beauveria bassianan kanta PPRI 5339 -tehoaineen hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  31.1.2019

                  FI

                  Euroopan unionin virallinen lehti

                  L 27/14

         KOMISSION TÄYTÄNTÖÖNPANOASETUS (EU) 2019/147,
         annettu 30 päivänä tammikuuta 2019,

            Beauveria bassianan kanta PPRI 5339 -tehoaineen hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
         sekä katsoo seuraavaa:

                     (1)

                     Alankomaat vastaanotti 1 päivänä lokakuuta 2014 asetuksen (EY) N:o 1107/2009 7 artiklan 1 kohdan mukaisesti yrityksen BASF Corporation hakemuksen Beauveria bassianan kanta PPRI 5339 -tehoaineen hyväksymiseksi.

                     (2)

                     Asetuksen (EY) N:o 1107/2009 9 artiklan 3 kohdan mukaisesti Alankomaat, joka oli nimetty esitteleväksi jäsenvaltioksi, ilmoitti 2 päivänä kesäkuuta 2015 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.

                     (3)

                     Esittelevä jäsenvaltio toimitti 22 päivänä joulukuuta 2016 arviointikertomuksen luonnoksen komissiolle ja kopion siitä elintarviketurvallisuusviranomaiselle; siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (4)

                     Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa marraskuussa 2017.

                     (5)

                     Elintarviketurvallisuusviranomainen toimitti 12 päivänä maaliskuuta 2018 hakijalle, jäsenvaltioille ja komissiolle päätelmänsä (2) siitä, voidaanko Beauveria bassianan kanta PPRI 5339 -tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.

                     (6)

                     Komissio esitti pysyvälle kasvi-, eläin-, elintarvike- ja rehukomitealle 24 päivänä lokakuuta 2018Beauveria bassianan kanta PPRI 5339 -tehoainetta koskevan tarkastelukertomuksen luonnoksen ja asetusluonnoksen Beauveria bassianan kannan PPRI 5339 hyväksymisestä.

                     (7)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta.

                     (8)

                     Näin ollen on aiheellista hyväksyä Beauveria bassianan kanta PPRI 5339.

                     (9)

                     Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyinen tieteellinen ja tekninen tietämys hyväksyntään on kuitenkin tarpeen liittää tiettyjä edellytyksiä. Edellytyksiin on aiheellista sisällyttää tarvittaessa riskinhallintatoimenpiteitä.

                     (10)

                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (3) liitettä olisi muutettava.

                     (11)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksyminen
            Hyväksytään liitteessä I esitetty Beauveria bassianan kanta PPRI 5339 -tehoaine kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  EFSA (Elintarviketurvallisuusviranomainen), 2018. Conclusion on the peer review of the pesticide risk assessment of the active substance Beauveria bassiana strain PPRI 5339. EFSA Journal 2018;16(4):5230, 18 pp. doi:10.2903/j.efsa.2018.5230.

            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset määräykset

                           Beauveria bassiana kanta PPRI 5339
                        Viitenumero kansainvälisessä kantakokoelmassa Agricultural Research Culture Collection (NRRL): NRRL 50757

                        Ei sovelleta

                        Beauverisiinin enimmäismäärä: 0,5 mg/kg

                        20. helmikuuta 2019

                        20. helmikuuta 2029

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Beauveria bassianan kantaa PPRI 5339 koskevan tarkastelukertomuksen päätelmät ja erityisesti sen lisäykset I ja II.
                        Tässä yleisarvioinnissa jäsenvaltioiden on kiinnitettävä erityistä huomiota

                                    —

                                    Beauverisiini-metaboliitin pitoisuuden tasoon säilyvyysaikaa koskevissa tutkimuksissa B. bassianan kantaa PPRI 5339 sisältävien formulaatioiden varastoinnin jälkeen;

                                    —

                                    vaikutuksiin pölyttäjiin, jotka tuotiin kasvihuoneisiin sellaisille formulaatioille altistumisen jälkeen, jotka poikkeavat hyväksynnän perustana käytetystä edustavasta formulaatiosta;

                                    —

                                    käyttäjien ja työntekijöiden suojeluun ottaen huomioon, että B. bassianan kantaa PPRI 5339 pidetään kaikkien mikro-organismien tapaan mahdollisena herkistymisen aiheuttajana.

                              Ympäristöolosuhteiden säilymistä ja laadunvalvonta-analyysia tuotantoprosessin aikana on valvottava tarkasti, jotta varmistetaan valmisteluasiakirjassa SANCO/12116/2012 (2) tarkoitettujen mikrobiologista kontaminaatiota koskevien raja-arvojen täyttyminen.
                        Käyttöedellytyksiin on tarvittaessa sisällyttävä riskinhallintatoimenpiteitä.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan B osaan seuraava kohta:

                           ”131

                              Beauveria bassiana kanta PPRI 5339
                           Viitenumero kansainvälisessä kantakokoelmassa Agricultural Research Culture Collection (NRRL): NRRL 50757

                           Ei sovelleta

                           Beauverisiinin enimmäismäärä: 0,5 mg/kg

                           20. helmikuuta 2019

                           20. helmikuuta 2029

                           Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Beauveria bassianan kantaa PPRI 5339 koskevan tarkastelukertomuksen päätelmät ja erityisesti sen lisäykset I ja II.
                           Tässä yleisarvioinnissa jäsenvaltioiden on kiinnitettävä erityistä huomiota

                                       —

                                       Beauverisiini-metaboliitin pitoisuuden tasoon säilyvyysaikaa koskevissa tutkimuksissa B. bassianan kantaa PPRI 5339 sisältävien formulaatioiden varastoinnin jälkeen;

                                       —

                                       vaikutuksiin pölyttäjiin, jotka tuotiin kasvihuoneisiin sellaisille formulaatioille altistumisen jälkeen, jotka poikkeavat hyväksynnän perustana käytetystä edustavasta formulaatiosta;

                                       —

                                       käyttäjien ja työntekijöiden suojeluun ottaen huomioon, että B. bassianan kantaa PPRI 5339 pidetään kaikkien mikro-organismien tapaan mahdollisena herkistymisen aiheuttajana.

                                 Ympäristöolosuhteiden säilymistä ja laadunvalvonta-analyysia tuotantoprosessin aikana on valvottava tarkasti, jotta varmistetaan valmisteluasiakirjassa SANCO/12116/2012 (*1) tarkoitettujen mikrobiologista kontaminaatiota koskevien raja-arvojen täyttyminen.
                           Käyttöedellytyksiin on tarvittaessa sisällyttävä riskinhallintatoimenpiteitä.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.”


title: Komission täytäntöönpanoasetus (EU) 2019/148, annettu 30 päivänä tammikuuta 2019, tehoaineen propaniili hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti.)

text:
                  31.1.2019

                  FI

                  Euroopan unionin virallinen lehti

                  L 27/18

         KOMISSION TÄYTÄNTÖÖNPANOASETUS (EU) 2019/148,
         annettu 30 päivänä tammikuuta 2019,
         tehoaineen propaniili hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
         sekä katsoo seuraavaa:

                     (1)

                     Italia vastaanotti 28 päivänä joulukuuta 2015 asetuksen (EY) N:o 1107/2009 7 artiklan 1 kohdan mukaisesti yritykseltä UPL Europe Ltd hakemuksen tehoaineen propaniili hyväksymiseksi.

                     (2)

                     Kyseisen asetuksen 9 artiklan 3 kohdan mukaisesti esittelevä jäsenvaltio ilmoitti 29 päivänä helmikuuta 2016 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.

                     (3)

                     Kyseisen tehoaineen vaikutukset ihmisten ja eläinten terveyteen ja ympäristöön on arvioitu asetuksen (EY) N:o 1107/2009 mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle ja elintarviketurvallisuusviranomaiselle arviointikertomuksen luonnoksen 14 päivänä heinäkuuta 2017.

                     (4)

                     Jäsenvaltiot ja elintarviketurvallisuusviranomainen tarkastelivat arviointikertomuksen luonnosta. Elintarviketurvallisuusviranomainen esitti komissiolle päätelmänsä (2) tehoainetta propaniili sisältävien torjunta-aineiden riskinarvioinnista 6 päivänä syyskuuta 2018.

                     (5)

                     UPL Europe Ltd peruutti propaniilin hyväksyntää koskevan hakemuksensa 14 päivänä syyskuuta 2018 päivätyllä kirjeellä.

                     (6)

                     Koska hakemus peruutettiin, propaniilia ei pitäisi hyväksyä.

                     (7)

                     Tämä asetus ei rajoita propaniilia koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksymättä jättäminen
            Tehoainetta propaniili ei hyväksytä.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  EFSA Journal 2018;16(12):5418, 27 pp. https://doi.org/10.2903/j.efsa.2018.5418, Conclusion on the peer review of the pesticide risk assessment of the active substance propanil.


title: Komission täytäntöönpanoasetus (EU) 2019/149, annettu 30 päivänä tammikuuta 2019, täytäntöönpanoasetusten (EU) 2015/1108 ja (EU) N:o 540/2011 muuttamisesta perusaineen etikka käyttöedellytysten osalta (ETA:n kannalta merkityksellinen teksti.)

text:
                  31.1.2019

                  FI

                  Euroopan unionin virallinen lehti

                  L 27/20

         KOMISSION TÄYTÄNTÖÖNPANOASETUS (EU) 2019/149,
         annettu 30 päivänä tammikuuta 2019,
         täytäntöönpanoasetusten (EU) 2015/1108 ja (EU) N:o 540/2011 muuttamisesta perusaineen etikka käyttöedellytysten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
         sekä katsoo seuraavaa:

                     (1)

                     Komission täytäntöönpanoasetuksella (EU) 2015/1108 (2) hyväksyttiin perusaine etikka käytettäväksi sienitautien ja bakteerien torjunta-aineena ja sisällytettiin se komission täytäntöönpanoasetuksen (EU) N:o 540/2011 (3) liitteessä olevaan C osaan.

                     (2)

                     Marraskuussa 2016 Charbonneaux-Brabant SA toimitti komissiolle etikan käytön laajentamista rikkakasvien torjunta-aineisiin koskevan hakemuksen asetuksen (EY) N:o 1107/2009 23 artiklan 3 kohdan mukaisesti.

                     (3)

                     Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle 4 päivänä elokuuta 2017 teknisen raportin etikan käytön laajentamisesta rikkakasvien torjunta-aineina käytettäviin kasvinsuojeluaineisiin (4). Komissio toimitti pysyvälle kasvi-, eläin-, elintarvike- ja rehukomitealle tarkastelukertomuksen 23 päivänä lokakuuta 2018 ja luonnoksen tästä asetuksesta 12 päivänä joulukuuta 2018.

                     (4)

                     Tehdyistä tutkimuksista on käynyt ilmi, että etikan voidaan yleisesti olettaa täyttävän asetuksen (EY) N:o 1107/2009 23 artiklassa säädetyt vaatimukset erityisesti tutkitun ja komission tarkastelukertomuksessa kuvatun rikkakasvien torjunta-aineena käytön osalta. Sen vuoksi etikan käyttö rikkakasvien torjunta-aineena olisi sallittava. Koska etikalle sallitaan uusi käyttötarkoitus, on hyväksyttävää sallia myös muut mahdolliset etikan käyttötarkoitukset, joihin viitataan viimeisimmässä etikkaa koskevassa tarkastelukertomuksessa. Näin ollen on aiheellista poistaa tämänhetkinen rajoitus, jonka mukaan käyttötarkoituksena voi olla ainoastaan käyttö sienitautien ja bakteerien torjunta-aineena.

                     (5)

                     Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyinen tieteellinen ja tekninen tietämys tiettyjä käyttöedellytyksiä on kuitenkin syytä noudattaa.

                     (6)

                     Sen vuoksi täytäntöönpanoasetuksia (EU) 2015/1108 ja (EU) N:o 540/2011 olisi muutettava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) 2015/1108 muuttaminen
            Muutetaan täytäntöönpanoasetuksen (EY) 2015/1108 liite I tämän asetuksen liitteen I mukaisesti.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) 2015/1108, annettu 8 päivänä heinäkuuta 2015, perusaineen etikka hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 181, 9.7.2015, s. 75).

            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (4)  EFSA (Euroopan elintarviketurvallisuusviranomainen), 2017. Technical report on the outcome of the consultation with Member States and EFSA on the basic substance application for vinegar for extension of use in plant protection as a herbicide. EFSA supporting publication 2017: EN – 1281. 42 pp. doi:10.2903/sp.efsa.20 17.EN – 1281.

            LIITE I
            Korvataan täytäntöönpanoasetuksen (EU) 2015/1108 liitteessä I viides sarake ”Erityissäännökset” seuraavasti:

               ”Etikkaa on käytettävä sitä koskevan tarkastelukertomuksen (SANCO/12896/2014) päätelmiin ja erityisesti sen lisäyksiin I ja II sisältyvien erityisten edellytysten mukaisesti.”

            LIITE II
            Korvataan täytäntöönpanoasetuksen (EU) N:o 540/2011 liitteen C osassa olevan taulukon etikkaa koskevan 5 rivin kuudes sarake ”Erityiset säännökset” seuraavasti:

               ”Etikkaa on käytettävä sitä koskevan tarkastelukertomuksen (SANCO/12896/2014) päätelmiin ja erityisesti sen lisäyksiin I ja II sisältyvien erityisten edellytysten mukaisesti.”


title: Komission täytäntöönpanoasetus (EU) 2019/150, annettu 30 päivänä tammikuuta 2019, täytäntöönpanoasetuksen (EU) N:o 686/2012 muuttamisesta siltä osin kuin on kyse esittelevistä jäsenvaltioista kasvinsuojeluaineiden sisältämien tehoaineiden deltametriini, diflufenikaani, epoksikonatsoli, fluoksastrobiini, protiokonatsoli ja tebukonatsoli arvioimiseksi (ETA:n kannalta merkityksellinen teksti.)

text:
                  31.1.2019

                  FI

                  Euroopan unionin virallinen lehti

                  L 27/23

         KOMISSION TÄYTÄNTÖÖNPANOASETUS (EU) 2019/150,
         annettu 30 päivänä tammikuuta 2019,
         täytäntöönpanoasetuksen (EU) N:o 686/2012 muuttamisesta siltä osin kuin on kyse esittelevistä jäsenvaltioista kasvinsuojeluaineiden sisältämien tehoaineiden deltametriini, diflufenikaani, epoksikonatsoli, fluoksastrobiini, protiokonatsoli ja tebukonatsoli arvioimiseksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 19 artiklan,
         sekä katsoo seuraavaa:

                     (1)

                     Komission täytäntöönpanoasetuksessa (EU) N:o 686/2012 (2) esittelevänä jäsenvaltiona toimivalle Yhdistyneelle kuningaskunnalle annettiin tehtäväksi kasvinsuojeluaineiden sisältämien tiettyjen tehoaineiden arviointi.

                     (2)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan siitä päivästä, jona erosopimus tulee voimaan, tai, jollei sopimusta ole, kahden vuoden kuluttua mainitusta ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.

                     (3)

                     Neuvottelijoiden välillä sovittu erosopimus sisältää järjestelyjä, joiden mukaisesti unionin lainsäädäntöä sovelletaan Yhdistyneeseen kuningaskuntaan ja Yhdistyneessä kuningaskunnassa sen päivän jälkeen, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa. Jos mainittu sopimus tulee voimaan, kasvinsuojeluaineita koskevaa unionin lainsäädäntöä sovelletaan Yhdistyneeseen kuningaskuntaan ja Yhdistyneessä kuningaskunnassa siirtymäkauden aikana mainitun sopimuksen mukaisesti ja sen soveltaminen päättyy siirtymäkauden päättyessä. Sopimuksen mukaan Yhdistynyt kuningaskunta ei toimi siirtymäaikana johtavana viranomaisena riskinarvioinneissa tai tutkimus-, hyväksyntä tai lupamenettelyissä, joita toteutetaan unionin tasolla tai joita jäsenvaltiot toteuttavat yhdessä muun muassa asetuksessa (EY) N:o 1107/2009 tarkoitetulla tavalla.

                     (4)

                     Sen vuoksi on tarpeen jakaa muille jäsenvaltioille niiden tehoaineiden arviointi, joissa Yhdistynyt kuningaskunta toimii esittelevänä jäsenvaltiona ja joista Euroopan elintarvikeviranomaisen ei odoteta antavan lausuntoa ennen 29 päivää maaliskuuta 2019. Kyseiset tehoaineet ovat deltametriini, diflufenikaani, epoksikonatsoli, fluoksastrobiini, protiokonatsoli ja tebukonatsoli.

                     (5)

                     Arviointien jakamisella olisi varmistettava vastuiden ja työn tasapuolinen jako jäsenvaltioiden kesken.

                     (6)

                     Koska kyseisten tehoaineiden arviointi on edennyt pitkälle ja tehtävän työn määrän odotetaan olevan vähäinen, arvioinneille ei ole tarpeen nimetä rinnakkaisesittelijänä toimivaa jäsenvaltiota.

                     (7)

                     Sen vuoksi täytäntöönpanoasetusta (EU) N:o 686/2012 olisi muutettava.

                     (8)

                     Tätä asetusta olisi sovellettava 30 päivästä maaliskuuta 2019.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetusta (EU) N:o 686/2012 tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 30 päivästä maaliskuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 686/2012, annettu 26 päivänä heinäkuuta 2012, tehoaineiden arvioinnin jakamisesta jäsenvaltioiden kesken uusimismenettelyä varten (EUVL L 200, 27.7.2012, s. 5).

            LIITE
            Muutetaan täytäntöönpanoasetuksen (EU) N:o 686/2012 liite seuraavasti:

                        1)

                        Muutetaan A osa seuraavasti:

                                    a)

                                    korvataan deltametriinia koskeva kohta seuraavasti:

                                                Tehoaine

                                                Esittelevä jäsenvaltio

                                                Rinnakkaisesittelijänä toimiva jäsenvaltio

                                                ”Deltametriini

                                                AT”

                                    b)

                                    korvataan diflufenikaania koskeva kohta seuraavasti:

                                                Tehoaine

                                                Esittelevä jäsenvaltio

                                                Rinnakkaisesittelijänä toimiva jäsenvaltio

                                                ”Diflufenikaani

                                                CZ”

                                    c)

                                    korvataan fluoksastrobiinia koskeva kohta seuraavasti:

                                                Tehoaine

                                                Esittelevä jäsenvaltio

                                                Rinnakkaisesittelijänä toimiva jäsenvaltio

                                                ”Fluoksastrobiini

                                                DE”

                                    d)

                                    korvataan protiokonatsolia koskeva kohta seuraavasti:

                                                Tehoaine

                                                Esittelevä jäsenvaltio

                                                Rinnakkaisesittelijänä toimiva jäsenvaltio

                                                ”Protiokonatsoli

                                                PL”

                        2)

                        Muutetaan B osa seuraavasti:

                                    a)

                                    korvataan epoksikonatsolia koskeva kohta seuraavasti:

                                                Tehoaine

                                                Esittelevä jäsenvaltio

                                                Rinnakkaisesittelijänä toimiva jäsenvaltio

                                                ”Epoksikonatsoli

                                                PL”

                                    b)

                                    korvataan tebukonatsolia koskeva kohta seuraavasti:

                                                Tehoaine

                                                Esittelevä jäsenvaltio

                                                Rinnakkaisesittelijänä toimiva jäsenvaltio

                                                ”Tebukonatsoli

                                                DK”


title: Komission täytäntöönpanoasetus (EU) 2019/151, annettu 30 päivänä tammikuuta 2019, tehoaineen Clonostachys rosea kannan J1446 hyväksynnän uusimisesta vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  31.1.2019

                  FI

                  Euroopan unionin virallinen lehti

                  L 27/26

         KOMISSION TÄYTÄNTÖÖNPANOASETUS (EU) 2019/151,
         annettu 30 päivänä tammikuuta 2019,
         tehoaineen Clonostachys rosea kannan J1446 hyväksynnän uusimisesta vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan yhdessä sen 20 artiklan 1 kohdan kanssa,
         sekä katsoo seuraavaa:

                     (1)

                     Komission direktiivillä 2005/2/EY (2) sisällytettiin Clonostachys rosean kanta J1446 tehoaineena neuvoston direktiivin 91/414/ETY (3) liitteeseen I vanhalla taksonomisella nimellä Gliocladium catenulatumin kanta J1446.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen Clonostachys rosea kannan J1446 hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä heinäkuuta 2019.

                     (4)

                     Verdera Oy, jäljempänä ’hakija’, toimitti komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa hakemuksen, jossa pyydetään uusimaan Clonostachys rosean kannan J1446 hyväksyntä.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 6 päivänä heinäkuuta 2016.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 21 päivänä kesäkuuta 2017 komissiolle päätelmänsä (6) siitä, voidaanko Clonostachys rosean kannan J1446 olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti Clonostachys rosean kantaan J1446 liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 11 päivänä joulukuuta 2017.

                     (9)

                     Hakijalle annettiin mahdollisuus esittää huomautuksensa uusimista koskevasta kertomuksesta.

                     (10)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden Clonostachys rosean kantaa J1446 sisältävän kasvinsuojeluaineen yhden tai useamman edustavan käyttötarkoituksen osalta. Sen vuoksi on aiheellista uusia Clonostachys rosean kannan J1446 hyväksyntä.

                     (11)

                        Clonostachys rosean kannan J1446 hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten Clonostachys rosean kantaa J1446 sisältäviä kasvinsuojeluaineita voidaan hyväksyä. Näin ollen ei ole aiheellista säilyttää rajoitusta, jonka mukaan käyttötarkoituksena voi olla ainoastaan käyttö sienitautien torjunta-aineena.

                     (12)

                     Komissio katsoi lisäksi, että Clonostachys rosean kanta J1446 on asetuksen (EY) N:o 1107/2009 22 artiklan mukainen vähäriskinen tehoaine. Clonostachys rosean kanta J1446 ei ole huolta aiheuttava aine, ja se täyttää asetuksen (EY) N:o 1107/2009 liitteessä II olevassa 5 kohdassa esitetyt edellytykset.

                     (13)

                     Sen vuoksi on aiheellista uusia Clonostachys rosean kannan J1446 hyväksyntä vähäriskisenä tehoaineena.

                     (14)

                     Asetuksen (EY) N:o 1107/2009 14 artiklan 1 kohdan sekä 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä.

                     (15)

                     Asetuksen (EY) N:o 1107/2009 20 artiklan 3 kohdan sekä 13 artiklan 4 kohdan mukaisesti täytäntöönpanoasetuksen (EU) N:o 540/2011 liitettä olisi muutettava.

                     (16)

                        Clonostachys rosean kannan J1446 hyväksynnän voimassaoloaikaa pidennettiin komission täytäntöönpanoasetuksella (EU) 2018/917 (7)31 päivään heinäkuuta 2019, jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska uusimista koskeva päätös on kuitenkin tehty jo ennen voimassaolon myöhennettyä päättymispäivää, tätä asetusta olisi sovellettava 1 päivästä huhtikuuta 2019.

                     (17)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan liitteessä I esitetyn tehoaineen Clonostachys rosea kanta J1446 hyväksyntä kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä huhtikuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2005/2/EY, annettu 19 päivänä tammikuuta 2005, neuvoston direktiivin 91/414/ETY muuttamisesta Ampelomyces quisqualisin ja Gliocladium catenulatumin sisällyttämiseksi siihen tehoaineina (EUVL L 20, 22.1.2005, s. 15).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA Journal 2016;14(7):4517, 16 pp. Saatavilla verkossa osoitteessa www.efsa.europa.eu.

            (7)  Komission täytäntöönpanoasetus (EU) 2018/917, annettu 27 päivänä kesäkuuta 2018, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, karvoni, klooriprofaami, syatsofamidi, desmedifami, dimetoaatti, dimetomorfi, dikvatti, etefoni, etoprofossi, etoksatsoli, famoksadoni, fenamidoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, Gliocladium catenulatum kanta: J1446, isoksaflutoli, metalaksyyli-M, metiokarbi, metoksifenotsidi, metributsiini, milbemektiini, oksasulfuroni, Paecilomyces lilacinus kanta: 251, fenmedifaami, fosmetti, pirimifossi-metyyli, propamokarbi, protiokonatsoli, pymetrotsiini ja S-metolaklori hyväksynnän voimassaoloajan pidentämisestä (EUVL L 163, 28.6.2018, s. 13).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksy-mispäivä

                        Hyväksynnän päättymispäivä

                        Erityiset määräykset

                           Clonostachys rosean kanta J1446
                        Viitenumero Saksan kantakokoelmassa German Collection of Microorganisms and Cell Cultures (DSMZ): DSM 9212

                        Ei sovelleta

                        Ei sovelleta
                        Gliotoksiinipitoi-suus: enintään 50 μg/kg MCPA:n teknisessä laadussa

                        1. huhtikuuta 2019

                        31. maaliskuuta 2034

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Clonostachys rosean kantaan J1446 liittyvän uusimista koskevan kertomuksen päätelmät ja erityisesti sen lisäykset I ja II.
                        Tässä yleisarvioinnissa jäsenvaltioiden on kiinnitettävä erityistä huomiota

                                    —

                                    kasvinsuojeluaineiden kaupallisesti valmistetun teknisen aineiston spesifikaatioon, mukaan lukien mahdollisesti huolta aiheuttavien metaboliittien kaikki ominaisuudet;

                                    —

                                    käyttäjien ja työntekijöiden suojeluun ottaen huomioon, että mikro-organismeja pidetään mahdollisina herkistymisen aiheuttajina, ja varmistaen, että käyttöedellytyksiin kuuluu asianmukaisten henkilönsuojainten käyttö;

                                    —

                                    tutkimuksiin ja äskettäin saataville tulleesta tieteellisestä kirjallisuudesta saatuihin tietoihin Clonostachys rosean kannan J1446 antimykoottisesta alttiudesta.

                              Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana, jotta varmistetaan valmisteluasiakirjassa SANCO/12116/2012 (2) tarkoitettujen mikrobikontaminaatiota koskevien raja-arvojen täyttyminen.
                        Käyttöedellytyksiin on tarvittaessa sisällyttävä riskinhallintatoimenpiteitä.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        poistetaan A osasta Gliocladium catenulatumin kantaa J1446 koskeva kohta 98;

                        2)

                        lisätään D osaan kohta seuraavasti:

                                    ”15

                                       Clonostachys rosean kanta J1446
                                    Viitenumero Saksan kantakokoelmassa German Collection of Microorganisms and Cell Cultures (DSMZ): DSM 9212

                                    Ei sovelleta

                                    Ei sovelleta
                                    Gliotoksiinipitoisuus: enintään 50 μg/kg MCPA:n teknisessä laadussa

                                    1. huhtikuuta 2019

                                    31. maaliskuuta 2034

                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Clonostachys rosean kantaan J1446 liittyvän uusimista koskevan kertomuksen päätelmät ja erityisesti sen lisäykset I ja II.
                                    Tässä yleisarvioinnissa jäsenvaltioiden on kiinnitettävä erityistä huomiota

                                                —

                                                kasvinsuojeluaineiden kaupallisesti valmistetun teknisen aineiston spesifikaatioon, mukaan lukien mahdollisesti huolta aiheuttavien metaboliittien kaikki ominaisuudet;

                                                —

                                                käyttäjien ja työntekijöiden suojeluun ottaen huomioon, että mikro-organismeja pidetään mahdollisina herkistymisen aiheuttajina, ja varmistaen, että käyttöedellytyksiin kuuluu asianmukaisten henkilönsuojainten käyttö;

                                                —

                                                tutkimuksiin ja äskettäin saataville tulleesta tieteellisestä kirjallisuudesta saatuihin tietoihin Clonostachys rosean kannan J1446 antimykoottisesta alttiudesta.

                                          Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana, jotta varmistetaan valmisteluasiakirjassa SANCO/12116/2012 (*1) tarkoitettujen mikrobikontaminaatiota koskevien raja-arvojen täyttyminen.
                                    Käyttöedellytyksiin on tarvittaessa sisällyttävä riskinhallintatoimenpiteitä.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”


title: Komission täytäntöönpanoasetus (EU) 2019/295, annettu 20 päivänä helmikuuta 2019, täytäntöönpanoasetuksen (EU) N:o 1011/2014 muuttamisesta rahoitusvälineitä ja tilityksen mallia koskevat lisätiedot sisältävään maksatushakemuksen malliin tehtävien muutosten osalta

text:
                  21.2.2019

                  FI

                  Euroopan unionin virallinen lehti

                  L 50/1

         KOMISSION TÄYTÄNTÖÖNPANOASETUS (EU) 2019/295,
         annettu 20 päivänä helmikuuta 2019,
         täytäntöönpanoasetuksen (EU) N:o 1011/2014 muuttamisesta rahoitusvälineitä ja tilityksen mallia koskevat lisätiedot sisältävään maksatushakemuksen malliin tehtävien muutosten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 41 artiklan 4 kohdan, 131 artiklan 6 kohdan ja 137 artiklan 3 kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 1011/2014 (2) liitteessä VI vahvistetaan asetuksen (EU) N:o 1303/2013 131 artiklan 6 kohdan mukaisesti maksatushakemuksen malli, joka sisältää rahoitusvälineitä koskevat lisätiedot. Mainitun liitteen lisäyksessä 2 täsmennetään valtiontuen yhteydessä maksettujen ennakoiden osalta se, kuinka suuri määrä maksetuista ennakoista ja sen jälkeen tuensaajien tiettynä aikana maksamilla menoilla katetusta tai kattamatta jääneestä määrästä olisi sisällytettävä maksatushakemuksiin.

                     (2)

                     Euroopan parlamentin ja neuvoston asetuksella (EU, Euratom) 2018/1046 (3) muutettiin ’tuensaajan’ määritelmää asetuksessa (EU) N:o 1303/2013. Sillä myös muutettiin asetuksen (EU) N:o 1303/2013 131 artiklan 3 kohtaa, jossa valtiontuen osalta edellytetään nyt, että tuen myöntävä taho on maksanut tuensaajille maksatushakemukseen sisältyviä menoja vastaavan julkisen rahoitusosuuden, tai jos jäsenvaltiot ovat päättäneet, että tuensaaja on mainitun asetuksen 2 artiklan 10 kohdan a alakohdan mukaisesti tuen myöntävä taho, että tuensaaja on maksanut rahoitusosuuden tukea saavalle taholle. Näiden muutosten vuoksi täytäntöönpanoasetuksen (EU) N:o 1011/2014 liitteen VI lisäystä 2 olisi muutettava.

                     (3)

                     Komission täytäntöönpanoasetuksen (EU) N:o 1011/2014 liitteessä VII vahvistetaan asetuksen (EU) N:o 1303/2013 137 artiklan 3 kohdan mukaisesti tilityksen malli. Mainitun liitteen lisäyksessä 7 täsmennetään valtiontuen yhteydessä maksettujen ennakoiden osalta se, kuinka suuri määrä maksetuista ennakoista ja sen jälkeen tuensaajien tiettynä aikana maksamilla menoilla katetusta tai kattamatta jääneestä määrästä on otettava mukaan tilitykseen.

                     (4)

                     Asetuksen (EU) N:o 1303/2013 137 artiklan 1 kohdan a alakohdassa viitataan saman asetuksen 131 artiklaan todentamisviranomaisen kirjanpitojärjestelmään viedyn tukikelpoisten menojen sen kokonaismäärän osalta, joka on sisällytetty maksatushakemuksiin. Mainitun asetuksen 131 artiklan 3 kohtaan tehtyjen muutosten vuoksi täytäntöönpanoasetuksen (EU) N:o 1011/2014 liitteen VII lisäystä 7 olisi muutettava.

                     (5)

                     Oikeusvarmuuden takaamiseksi ja jotta vältetään liika eroavuus 2 päivästä elokuuta 2018 alkaen tai sitä aiemmin asetuksen (EU, Euratom) 2018/1046 282 artiklan mukaisesti sovellettavien asetuksen (EU) N:o 1303/2013 muutettujen säännösten ja tämän asetuksen säännösten välillä, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

                     (6)

                     Tässä asetuksessa säädetyt toimenpiteet ovat Euroopan rakenne- ja investointirahastojen yhteensovittamisesta vastaavan komitean lausunnon mukaiset.

                     (7)

                     Sen vuoksi täytäntöönpanoasetusta (EU) N:o 1011/2014 olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) N:o 1011/2014 liitteet VI ja VII tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 320.

            (2)  Komission täytäntöönpanoasetus (EU) N:o 1011/2014, annettu 22 päivänä syyskuuta 2014, Euroopan parlamentin ja neuvoston asetuksen (EU) N:o 1303/2013 täytäntöönpanoa koskevista yksityiskohtaisista säännöistä tiettyjen tietojen toimittamista komissiolle koskevien mallien sekä tuensaajien ja hallintoviranomaisten, todentamisviranomaisten, tarkastusviranomaisten ja välittävien elinten välisen tiedonvaihdon osalta (EUVL L 286, 30.9.2014, s. 1).

            (3)  Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

            LIITE
            Muutetaan liitteet VI ja VII seuraavasti:

                        1)

                        Muutetaan liitteen VI lisäys 2 seuraavasti:

                                    a)

                                    Korvataan sarakkeen B otsikko seuraavasti:
                                    ”Määrä, joka on katettu tuensaajien tai, jos jäsenvaltio on päättänyt, että tuensaaja on asetuksen (EU) N:o 1303/2013 2 artiklan 10 kohdan a alakohdan mukaisesti tuen myöntävä taho, tukea saavan tahon kolmen vuoden kuluessa ennakon maksamisesta maksamilla menoilla”;

                                    b)

                                    Korvataan sarakkeen C otsikko seuraavasti:
                                    ”Määrä, jota ei ole katettu tuensaajien, tai jos jäsenvaltiot ovat päättäneet, että tuensaaja on asetuksen (EU) N:o 1303/2013 2 artiklan 10 kohdan a alakohdan mukaisesti tuen myöntävä taho, tukea saavan tahon maksamilla menoilla ja jonka osalta kolmen vuoden ajanjakso ei ole vielä päättynyt”;

                        2)

                        Muutetaan liitteen VII lisäys 7 seuraavasti:

                                    a)

                                    Korvataan sarakkeen B otsikko seuraavasti:
                                    ”Määrä, joka on katettu tuensaajien tai, jos jäsenvaltio on päättänyt, että tuensaaja on asetuksen (EU) N:o 1303/2013 2 artiklan 10 kohdan a alakohdan mukaisesti tuen myöntävä taho, tukea saavan tahon kolmen vuoden kuluessa ennakon maksamisesta maksamilla menoilla”;

                                    b)

                                    Korvataan sarakkeen C otsikko seuraavasti:
                                    ”Määrä, jota ei ole katettu tuensaajien, tai jos jäsenvaltiot ovat päättäneet, että tuensaaja on asetuksen (EU) N:o 1303/2013 2 artiklan 10 kohdan a alakohdan mukaisesti tuen myöntävä taho, tukea saavan tahon maksamilla menoilla ja jonka osalta kolmen vuoden ajanjakso ei ole vielä päättynyt”.


title: Komission täytäntöönpanoasetus (EU) 2019/296, annettu 20 päivänä helmikuuta 2019, yksityiskohtaisista säännöistä kohtuullisen käytön politiikan soveltamiseksi sekä menetelmistä verkkovierailujen vähittäistason lisämaksujen poistamisen kestävyyden arvioimiseksi ja verkkovierailuoperaattorin tätä arviointia varten toimittamasta hakemuksesta annetun täytäntöönpanoasetuksen (EU) 2016/2286 tiettyjen kielitoisintojen oikaisemisesta (ETA:n kannalta merkityksellinen teksti.)

text:
                  21.2.2019

                  FI

                  Euroopan unionin virallinen lehti

                  L 50/4

         KOMISSION TÄYTÄNTÖÖNPANOASETUS (EU) 2019/296,
         annettu 20 päivänä helmikuuta 2019,
         yksityiskohtaisista säännöistä kohtuullisen käytön politiikan soveltamiseksi sekä menetelmistä verkkovierailujen vähittäistason lisämaksujen poistamisen kestävyyden arvioimiseksi ja verkkovierailuoperaattorin tätä arviointia varten toimittamasta hakemuksesta annetun täytäntöönpanoasetuksen (EU) 2016/2286 tiettyjen kielitoisintojen oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon verkkovierailuista yleisissä matkaviestinverkoissa unionin alueella 13 päivänä kesäkuuta 2012 annetun Euroopan parlamentin ja neuvoston asetuksen (EU) N:o 531/2012 (1) ja erityisesti sen 6 d artiklan 1 kohdan,
         on kuullut Euroopan sähköisen viestinnän sääntelyviranomaisten yhteistyöelintä,
         sekä katsoo seuraavaa:

                     (1)

                     Komission täytäntöönpanoasetuksen (EU) 2016/2286 (2) hollannin-, kreikan- ja portugalinkielisissä toisinnoissa on 4 artiklan 2 kohdan ensimmäisessä alakohdassa virhe, joka koskee sen vähittäistason verkkovierailudatapalvelujen vähimmäismäärän laskemista, joka verkkovierailuasiakkaan on voitava kuluttaa ajoittain unionissa matkustaessaan, kun verkkovierailuoperaattori soveltaa kohtuullisen käytön politiikkaa.

                     (2)

                     Sen vuoksi täytäntöönpanoasetuksen (EU) 2016/2286 hollannin-, kreikan- ja portugalinkieliset toisinnot olisi oikaistava. Oikaisu ei vaikuta muihin kielitoisintoihin.

                     (3)

                     Tässä asetuksessa säädetyt toimenpiteet ovat viestintäkomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               (ei koske suomenkielistä toisintoa)

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 172, 30.6.2012, s. 10.

            (2)  Komission täytäntöönpanoasetus (EU) 2016/2286, annettu 15 päivänä joulukuuta 2016, yksityiskohtaisista säännöistä kohtuullisen käytön politiikan soveltamiseksi sekä menetelmistä verkkovierailujen vähittäistason lisämaksujen poistamisen kestävyyden arvioimiseksi ja verkkovierailuoperaattorin tätä arviointia varten toimittamasta hakemuksesta (EUVL L 344, 17.12.2016, s. 46).


title: Komission täytäntöönpanoasetus (EU) 2019/298, annettu 20 päivänä helmikuuta 2019, asetuksen (EY) N:o 798/2008 liitteen I muuttamisesta siltä osin kuin on kyse Valko-Venäjää, Bosnia ja Hertsegovinaa ja Japania koskevista kohdista niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen unionin kautta on sallittua (ETA:n kannalta merkityksellinen teksti.)

text:
                  21.2.2019

                  FI

                  Euroopan unionin virallinen lehti

                  L 50/20

         KOMISSION TÄYTÄNTÖÖNPANOASETUS (EU) 2019/298,
         annettu 20 päivänä helmikuuta 2019,
         asetuksen (EY) N:o 798/2008 liitteen I muuttamisesta siltä osin kuin on kyse Valko-Venäjää, Bosnia ja Hertsegovinaa ja Japania koskevista kohdista niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen unionin kautta on sallittua
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
         ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan, 24 artiklan 2 kohdan ja 25 artiklan 2 kohdan,
         sekä katsoo seuraavaa:

                     (1)

                     Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa kyseisiä hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.

                     (2)

                     Komission täytäntöönpanoasetuksen (EU) 2015/2258 (4) liitteen taulukossa oleva Valko-Venäjää koskeva kohta viittaa ainoastaan Liettuan kautta tapahtuvaan munien ja munatuotteiden kuljetukseen, eikä se koske siipikarjanlihaa. Samaan aikaan asetuksen (EY) N:o 798/2008 18 artiklan 2 kohta ja mainitun asetuksen liitteessä I olevan 1 osan taulukon sarakkeessa 5 olevat Valko-Venäjää koskevat lisätakeet mahdollistavat munien, munatuotteiden ja siipikarjanlihan kuljetuksen Liettuan kautta. Sen vuoksi asetuksen (EY) N:o 798/2008 liitteessä I olevan 1 osan taulukkoon sisältyvää Valko-Venäjää koskevaa kohtaa olisi muutettava siten, että siinä viitataan munien, munatuotteiden ja siipikarjanlihan kauttakuljetukseen.

                     (3)

                     Bosnia ja Hertsegovina on pyytänyt lupaa tuoda siipikarjanlihaa unioniin ja kuljettaa sitä unionin kautta, ja se on toimittanut asiaa koskevat tiedot. Komissio on tehnyt Bosnia ja Hertsegovinassa tarkastuksen, jossa arvioitiin unioniin vietäväksi tarkoitettua siipikarjanlihaa koskevia eläinten terveystarkastuksia. Tarkastuksen myönteisen tuloksen vuoksi on aiheellista sisällyttää kyseinen kolmas maa asetuksen (EY) N:o 798/2008 liitteessä I olevan 1 osan taulukkoon.

                     (4)

                     Japani on pyytänyt lupaa tuoda munia ja munatuotteita unioniin ja kuljettaa niitä unionin kautta, ja se on toimittanut asiaa koskevat tiedot. Komissio on tehnyt Japanissa tarkastuksen, jossa arvioitiin unioniin vietäväksi tarkoitettuja munia ja munatuotteita koskevia eläinten terveystarkastuksia. Tarkastuksen myönteisen tuloksen vuoksi on aiheellista sisällyttää kyseinen kolmas maa asetuksen (EY) N:o 798/2008 liitteessä I olevan 1 osan taulukkoon.

                     (5)

                     Japani on toimittanut komissiolle lajin Gallus gallus munivissa parvissa esiintyvää salmonellaa koskevat valvontaohjelmansa. Näiden valvontaohjelmien todettiin antavan takeet, jotka vastaavat Euroopan parlamentin ja neuvoston asetuksessa (EY) N:o 2160/2003 (5) säädettyjä takeita, ja ne on hyväksytty. Sen vuoksi Japanille olisi annettava lupa tuoda luokan A munia unioniin, eikä asetuksen (EY) N:o 798/2008 liitteessä I olevan 1 osan taulukossa olevassa Japania koskevassa kohdassa tulisi olla kyseistä hyödykettä koskevaa kieltoa.

                     (6)

                     Asetuksen (EY) N:o 798/2008 liitettä I olisi sen vuoksi muutettava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  EUVL L 343, 22.12.2009, s. 74.

            (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

            (4)  Komission täytäntöönpanoasetus (EU) 2015/2258, annettu 4 päivänä joulukuuta 2015, asetuksen (EY) N:o 798/2008 muuttamisesta siltä osin kuin on kyse vähemmän kuin 20 yksikköä muuta siipikarjaa kuin sileälastaisia lintuja, niiden siitosmunia ja untuvikkoja sisältävien yksittäisten lähetysten tuonnista ja kauttakuljetuksesta (EUVL L 321, 5.12.2015, s. 23).

            (5)  Euroopan parlamentin ja neuvoston asetus (EY) N:o 2160/2003, annettu 17 päivänä marraskuuta 2003, salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta (EUVL L 325, 12.12.2003, s. 1).

            LIITE
            Muutetaan asetuksen (EY) N:o 798/2008 liitteessä I oleva 1 osa seuraavasti:

                        1)

                        Lisätään Bosnia ja Hertsegovinaa koskeva kohta Australiaa ja Brasiliaa koskevien kohtien väliin seuraavasti:

                                    Kolmannen maan tai alueen ISO-koodi ja nimi

                                    Kolmannen maan tai sen alueen, vyöhykkeen tai erillisalueen koodi

                                    Kolmannen maan tai sen alueen, vyöhykkeen tai erillisalueen kuvaus

                                    Eläinlääkärintodistus

                                    Erityisedellytykset

                                    Erityisedellytykset

                                    Lintuinfluenssan valvontaa koskeva tilanne

                                    Lintuinfluenssan rokotustilanne

                                    Salmonellan torjuntaa koskeva tilanne (6)

                                    Malli(t)

                                    Lisätakeet

                                    Päättymisajankohta (1)

                                    Alkamisajankohta (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    ”BA – Bosnia ja Hertsegovina

                                    BA-0

                                    Koko maa

                                    POU”

                        2)

                        Korvataan Valko-Venäjää koskeva kohta seuraavasti:

                                    Kolmannen maan tai alueen ISO-koodi ja nimi

                                    Kolmannen maan tai sen alueen, vyöhykkeen tai erillisalueen koodi

                                    Kolmannen maan tai sen alueen, vyöhykkeen tai erillisalueen kuvaus

                                    Eläinlääkärintodistus

                                    Erityisedellytykset

                                    Erityisedellytykset

                                    Lintuinfluenssan valvontaa koskeva tilanne

                                    Lintuinfluenssan rokotustilanne

                                    Salmonellan torjuntaa koskeva tilanne (6)

                                    Malli(t)

                                    Lisätakeet

                                    Päättymisajankohta (1)

                                    Alkamisajankohta (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    ”BY – Valko-Venäjä

                                    BY-0

                                    Koko maa

                                    EP, E, POU
                                    (kaikki kolme ainoastaan Liettuan kautta tapahtuvaa kuljetusta varten)

                                    IX”

                        3)

                        Lisätään Japania koskeva kohta Islantia ja Korean tasavaltaa koskevien kohtien väliin seuraavasti:

                                    Kolmannen maan tai alueen ISO-koodi ja nimi

                                    Kolmannen maan tai sen alueen, vyöhykkeen tai erillisalueen koodi

                                    Kolmannen maan tai sen alueen, vyöhykkeen tai erillisalueen kuvaus

                                    Eläinlääkärintodistus

                                    Erityisedellytykset

                                    Erityisedellytykset

                                    Lintuinfluenssan valvontaa koskeva tilanne

                                    Lintuinfluenssan rokotustilanne

                                    Salmonellan torjuntaa koskeva tilanne (6)

                                    Malli(t)

                                    Lisätakeet

                                    Päättymisajankohta (1)

                                    Alkamisajankohta (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    ”JP – Japani

                                    JP-0

                                    Koko maa

                                    EP, E”